title: Komisijas Īstenošanas regula (ES) 2015/1104 (2015. gada 8. jūlijs), ar ko groza Īstenošanas regulu (ES) Nr. 237/2012 attiecībā uz alfa-galaktozidāzes (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzes (EC 3.2.1.4), kas iegūta no Aspergillus niger (CBS 120604), jaunu formu (atļaujas turētājs Kerry Ingredients and Flavours) (Dokuments attiecas uz EEZ)

text:
               9.7.2015

               LV

               Eiropas Savienības Oficiālais Vēstnesis

               L 181/61

         KOMISIJAS ĪSTENOŠANAS REGULA (ES) 2015/1104
   (2015. gada 8. jūlijs),
   ar ko groza Īstenošanas regulu (ES) Nr. 237/2012 attiecībā uz alfa-galaktozidāzes (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzes (EC 3.2.1.4), kas iegūta no Aspergillus niger (CBS 120604), jaunu formu (atļaujas turētājs Kerry Ingredients and Flavours)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

               (2)

               No Saccharomyces cerevisiae (CBS 615.94) iegūto alfa-galaktozidāzi (EC 3.2.1.22) un no Aspergillus niger (CBS 120604) iegūto endo-1,4-beta-glikanāzi (EC 3.2.1.4) ar Komisijas Īstenošanas regulu (ES) Nr. 237/2012 (2) desmit gadus atļāva lietot gaļas cāļiem un ar Komisijas Īstenošanas regulu (ES) Nr. 1365/2013 (3) – retāk audzētu gaļas mājputnu sugām un dējējvistu cāļiem.

               (3)

               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt atļaujas nosacījumus, lai atļauju attiecinātu arī uz alfa-galaktozidāzes un endo-1,4-beta-glikanāzes šķidro formu, ko paredzēts lietot par barības piedevu gaļas cāļiem. Pieteikumam bija pievienoti attiecīgie pamatojošie dati. Komisija šo pieteikumu pārsūtīja Eiropas Pārtikas nekaitīguma iestādei (“iestāde”).

               (4)

               Iestāde 2014. gada 28. oktobra atzinumā (4) secināja, ka no Saccharomyces cerevisiae (CBS 615.94) iegūtās alfa-galaktozidāzes (EC 3.2.1.22) un no Aspergillus niger (CBS 120604) iegūtās endo-1,4-beta-glikanāzes (EC 3.2.1.4) šķidrajai formai nav nelabvēlīgas ietekmes uz dzīvnieku veselību, cilvēku veselību vai vidi un ka tā var labvēlīgi ietekmēt gaļas cāļu augšanas rādītājus. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               No Saccharomyces cerevisiae (CBS 615.94) iegūtās alfa-galaktozidāzes (EC 3.2.1.22) un no Aspergillus niger (CBS 120604) iegūtās endo-1,4-beta-glikanāzes (EC 3.2.1.4) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi spēkā esošā atļauja būtu jāgroza, lai to attiecinātu uz jauno formu.

               (6)

               Tāpēc Īstenošanas regulas (ES) Nr. 237/2012 pielikums būtu attiecīgi jāgroza.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 237/2012 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  Komisijas 2012. gada 19. marta Īstenošanas regula (ES) Nr. 237/2012 par atļauju izmantot alfa-galaktozidāzi (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzi (EC 3.2.1.4), kas iegūta no Aspergillus niger (CBS 120604), kā barības piedevas gaļas cāļiem (atļaujas turētājs Kerry Ingredients and Flavours) (OV L 80, 20.3.2012., 1. lpp.).

      (3)  Komisijas 2013. gada 18. decembra Īstenošanas regula (ES) Nr. 1365/2013 par atļauju izmantot no Saccharomyces cerevisiae (CBS 615.94) iegūtu alfa-galaktozidāzes un no Aspergillus niger (CBS 120604) iegūtu endo-1,4-beta-glikanāzes preparātu kā barības piedevu retāk audzētu gaļas mājputnu sugām un dējējvistu cāļiem (atļaujas turētājs Kerry Ingredients and Flavours) (OV L 343, 19.12.2013., 31. lpp.).

      (4)  EFSA Journal 2014; 12(11):3897.

      PIELIKUMS

            “PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analīzes metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas termiņš

                        Aktivitātes vienības/kg kompleksās lopbarības ar mitruma saturu 12 %

                           Zootehnisko piedevu kategorija. Funkcionālā grupa: gremošanas veicinātāji

                        4a17

                        Kerry ingredients and flavors

                        Alfa-galaktozidāze
                        EC 3.2.1.22
                        Endo-1,4-beta-glikanāze
                        EC 3.2.1.4

                           Piedevas sastāvs

                        No Saccharomyces cerevisiae (CBS 615.94) iegūtās alfa-galaktozidāzes (EC 3.2.1.22) un no Aspergillus niger (CBS 120604) iegūtās endo-1,4-beta-glikanāzes (EC 3.2.1.4) preparāts ar minimālo aktivitāti:

                                    cietā formā:

                                                —

                                                1 000 U (1) alfa-galaktozidāzes/g,

                                                —

                                                5 700 U (2) endo-1,4-beta-glikanāzes/g;

                                    šķidrā formā:

                                                —

                                                500 U alfa-galaktozidāzes/g,

                                                —

                                                2 850 U endo-1,4-beta-glikanāzes/g.

                           Aktīvās vielas raksturojums

                        Alfa-galaktozidāze, kas iegūta no Saccharomyces cerevisiae (CBS 615.94), un endo-1,4-beta-glikanāze, kas iegūta no Aspergillus niger (CBS 120604).

                           Analīzes metode
                            (3)

                        Noteikšana:

                                    —

                                    alfa-galaktozidāze: kolorimetriskā metode, ar ko nosaka p-nitrofenola daudzumu, kuru alfa-galaktozidāze izdala no p-nitrofenil-alfa-galaktopiranozīda substrāta,

                                    —

                                    endo-1,4-beta-glikanāze: kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-glikanāze izdala no ar azurīnu sašūta miežu glikāna substrāta.

                        Gaļas cāļi

                        —

                        50 U alfa-galaktozidāze
                        285 U endo-1,4-beta-glikanāze

                        —

                                    1.

                                    Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.

                                    2.

                                    Maksimālā ieteicamā deva:

                                                —

                                                100 U alfa-galaktozidāzes/kg,

                                                —

                                                570 U endo-1,4-beta-glikanāzes/kg.

                                    3.

                                    Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                        2022. gada 9. aprīlis

         (1)  1 U ir fermenta daudzums, kas pie pH 5,0 un 37 °C vienā minūtē no p-nitrofenil-alfa-galaktopiranozīda (pNPG) atbrīvo 1 μmol p-nitrofenola.

         (2)  1 U ir fermenta daudzums, kas pie pH 5,0 un 50 °C vienā minūtē no beta-glikāna atbrīvo 1 mg reducējošo cukuru (glikozes ekvivalentu).

         (3)  Sīkāka informācija par analīzes metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.”


title: Komisijas Īstenošanas regula (ES) Nr. 778/2012 ( 2012. gada 27. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               28.8.2012

               LV

               Eiropas Savienības Oficiālais Vēstnesis

               L 231/11

         KOMISIJAS ĪSTENOŠANAS REGULA (ES) Nr. 778/2012
   (2012. gada 27. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  43,1

                  ZZ

                  43,1

                  0707 00 05

                  TR

                  91,2

                  ZZ

                  91,2

                  0709 93 10

                  TR

                  108,7

                  ZZ

                  108,7

                  0805 50 10

                  AR

                  74,3

                  CL

                  88,4

                  TR

                  94,0

                  UY

                  97,0

                  ZA

                  104,9

                  ZZ

                  91,7

                  0806 10 10

                  BA

                  56,0

                  CL

                  206,9

                  EG

                  200,5

                  TR

                  143,9

                  XS

                  91,2

                  ZZ

                  139,7

                  0808 10 80

                  AR

                  114,4

                  BR

                  85,6

                  CL

                  142,3

                  NZ

                  108,6

                  US

                  141,5

                  UY

                  68,3

                  ZA

                  104,4

                  ZZ

                  109,3

                  0808 30 90

                  CN

                  71,7

                  TR

                  136,4

                  ZA

                  139,1

                  ZZ

                  115,7

                  0809 30

                  TR

                  160,2

                  ZZ

                  160,2

                  0809 40 05

                  BA

                  62,7

                  IL

                  61,4

                  MK

                  67,5

                  ZZ

                  63,9

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/797 (2015. gada 21. maijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               22.5.2015

               LV

               Eiropas Savienības Oficiālais Vēstnesis

               L 127/17

         KOMISIJAS ĪSTENOŠANAS REGULA (ES) 2015/797
   (2015. gada 21. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 21. maijs

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  69,6

                  MA

                  98,6

                  MK

                  102,7

                  ZZ

                  90,3

                  0707 00 05

                  AL

                  41,5

                  MK

                  47,0

                  TR

                  111,1

                  ZZ

                  66,5

                  0709 93 10

                  TR

                  120,5

                  ZZ

                  120,5

                  0805 10 20

                  EG

                  58,7

                  IL

                  70,8

                  MA

                  60,9

                  ZZ

                  63,5

                  0805 50 10

                  BO

                  147,7

                  BR

                  107,1

                  MA

                  111,5

                  TR

                  101,5

                  ZZ

                  117,0

                  0808 10 80

                  AR

                  90,7

                  BR

                  102,9

                  CL

                  119,8

                  NZ

                  157,8

                  US

                  119,0

                  UY

                  68,9

                  ZA

                  117,0

                  ZZ

                  110,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1296/2014 ( 2014. gada 4. decembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               5.12.2014

               LV

               Eiropas Savienības Oficiālais Vēstnesis

               L 349/41

         KOMISIJAS ĪSTENOŠANAS REGULA (ES) Nr. 1296/2014
   (2014. gada 4. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. decembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  64,0

                  IL

                  114,8

                  MA

                  91,1

                  TR

                  81,4

                  ZZ

                  87,8

                  0707 00 05

                  AL

                  53,8

                  JO

                  258,6

                  MA

                  170,1

                  TR

                  135,4

                  ZZ

                  154,5

                  0709 93 10

                  MA

                  67,9

                  TR

                  128,2

                  ZZ

                  98,1

                  0805 10 20

                  AR

                  35,3

                  SZ

                  34,3

                  TR

                  74,4

                  UY

                  32,9

                  ZA

                  54,7

                  ZW

                  33,1

                  ZZ

                  44,1

                  0805 20 10

                  MA

                  73,2

                  ZZ

                  73,2

                  0805 20 30, 0805 20 50, 0805 20 70, 0805 20 90

                  IL

                  113,7

                  JM

                  168,3

                  TR

                  76,0

                  ZZ

                  119,3

                  0805 50 10

                  AL

                  64,4

                  TR

                  76,5

                  ZZ

                  70,5

                  0808 10 80

                  BA

                  32,4

                  BR

                  53,8

                  CA

                  134,8

                  CL

                  78,6

                  MK

                  38,0

                  NZ

                  96,9

                  US

                  94,8

                  ZZ

                  75,6

                  0808 30 90

                  CN

                  81,0

                  TR

                  174,9

                  ZZ

                  128,0

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 948/2014 ( 2014. gada 4. septembris ), ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu

text:
               5.9.2014

               LV

               Eiropas Savienības Oficiālais Vēstnesis

               L 265/18

         KOMISIJAS ĪSTENOŠANAS REGULA (ES) Nr. 948/2014
   (2014. gada 4. septembris),
   ar ko atļauj sausā vājpiena privātu uzglabāšanu un veic atbalsta summas iepriekšēju noteikšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu, 20. panta c), f), l), m) un n) punktu un 223. panta 3. punkta c) apakšpunktu,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (2) un jo īpaši tās 4. pantu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (3) un jo īpaši tās 62. panta 2. punkta b) apakšpunktu,
   tā kā:

               (1)

               Regulas (ES) Nr. 1308/2013 17. panta g) punktā paredzēta iespēja piešķirt atbalstu par sausā vājpiena privātu uzglabāšanu.

               (2)

               Krievijas valdība 2014. gada 7. augustā ieviesa konkrētu produktu, tostarp piena produktu, importa aizliegumu no Savienības uz Krieviju. Stāvokļa izmaiņas sausā vājpiena cenu un krājumu jomā norāda uz īpaši sarežģītu tirgus situāciju, kuru var novērst vai ierobežot, šos produktus nododot uzglabāšanā. Ņemot vērā pašreizējo stāvokli tirgū, ir lietderīgi piešķirt atbalstu par sausā vājpiena uzglabāšanu privātās noliktavās un veikt atbalsta summas iepriekšēju noteikšanu.

               (3)

               Komisijas Regulā (EK) Nr. 826/2008 (4) ir paredzēti kopīgi noteikumi par privātās uzglabāšanas atbalsta shēmas īstenošanu.

               (4)

               Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem.

               (5)

               Saskaņā ar Regulas (EK) Nr. 826/2008 16. panta 2. punkta c) apakšpunktu un lai nodrošinātu to, ka uzglabāšanā tiek nodotas viendabīgas un pārvaldāmas produktu partijas, ir lietderīgi precizēt prasības attiecībā uz “uzglabāto partiju”.

               (6)

               Administratīvās efektivitātes un vienkāršības labad un tā kā vajadzīgo sīko informāciju par uzglabāšanu tiek prasīts norādīt jau atbalsta pieteikumā, ir lietderīgi atcelt prasību par šīs pašas informācijas paziņošanu pēc līguma noslēgšanas, kā paredzēts Regulas (EK) Nr. 826/2008 20. panta pirmās daļas a) punktā.

               (7)

               Vienkāršības un loģistiskās efektivitātes labad būtu jāatļauj dalībvalstīm atcelt prasību par līguma numura norādīšanu uz katras uzglabāšanā novietotas vienības tad, ja līguma numurs ir ierakstīts noliktavas reģistrā.

               (8)

               Ievērojot īpašo stāvokli sausā vājpiena uzglabāšanas jomā, administratīvās efektivitātes un vienkāršības labad Regulas (EK) Nr. 826/2008 36. panta 6. punktā paredzētās pārbaudes būtu jāveic par vismaz pusi no līgumiem. Tādēļ būtu jāparedz atkāpe no minētā panta.

               (9)

               Saskaņā ar Regulas (ES) Nr. 1370/2013 4. pantu, ja privātās uzglabāšanas atbalstu nosaka iepriekš, tam vajadzētu būt pamatotam ar uzglabāšanas izmaksām un/vai citiem attiecīgiem tirgus elementiem. Ir lietderīgi noteikt atbalstu par fiksētām uzglabāšanas izmaksām, kas radušās, attiecīgos produktus ievedot noliktavā un izvedot no tās, un par dienas izmaksām uzglabāšanai noliktavā un par uzglabāšanas finansiālajām izmaksām.

               (10)

               Saskaņā ar Regulas (EK) Nr. 826/2008 35. panta 3. punktu un lai stingri kontrolētu pasākuma izmantošanu, ir lietderīgi noteikt to ziņojumu iesniegšanas termiņu, kas paredzēti minētās regulas 35. panta 1. punkta a) apakšpunktā.

               (11)

               Lai panāktu tūlītēju ietekmi uz tirgu un palīdzētu stabilizēt cenas, pagaidu pasākumam, kas paredzēts ar šo regulu, būtu jāstājas spēkā nākamajā dienā pēc tās publicēšanas.

               (12)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   1.   Šajā regulā paredzēts atbalsts par sausā vājpiena privātu uzglabāšanu, kā minēts Regulas (ES) Nr. 1308/2013 17. panta g) punktā.
   2.   Ja vien šajā regulā nav paredzēts citādi, piemēro Regulu (EK) Nr. 826/2008.
   2. pants
   Regulas (EK) Nr. 826/2008 16. panta 2. punkta c) apakšpunktā minētā daudzumu mērvienība ir “uzglabātā partija”, kura atbilst konkrētam šīs regulas darbības jomā ietilpstoša produkta daudzumam, sver vismaz vienu tonnu, ir viendabīgā sastāvā un kvalitātē, ir ražota vienā uzņēmumā un pieņemta uzglabāšanā vienā noliktavā un vienā dienā.
   3. pants
   1.   Regulas (EK) Nr. 826/2008 20. panta pirmās daļas a) punktu nepiemēro.
   2.   Dalībvalstis var atcelt Regulas (EK) Nr. 826/2008 22. panta 1. punkta e) apakšpunktā paredzētās prasības par līguma numura norādīšanu, ja noliktavas vadītājs apņemas ierakstīt līguma numuru minētās regulas I pielikuma V punktā minētajā reģistrā.
   3.   Atkāpjoties no Regulas (EK) Nr. 826/2008 36. panta 6. punkta, līgumā noteiktā uzglabāšanas laika beigās par pārbaudi atbildīgā iestāde, ņemot produkcijas paraugus, vismaz pusei līgumu pārbauda uzglabāšanā esošā sausā vājpiena svaru un identifikāciju.
   4. pants
   1.   Atbalsts par produktiem, kas minēti 1. pantā, ir:

               —

               EUR 8,86 par uzglabāšanā novietota produkta tonnu (fiksētām uzglabāšanas izmaksām),

               —

               EUR 0,16 par tonnu dienā (līgumiskai uzglabāšanai).

         2.   Līgumiska uzglabāšana beidzas iepriekšējā dienā pirms produkta izņemšanas no noliktavas.
   3.   Atbalstu var piešķirt tikai tad, ja līgumiskās uzglabāšanas laiks ir no 90 līdz 210 dienām.
   5. pants
   Privātās uzglabāšanas atbalsta pieteikumus var iesniegt, sākot no dienas, kad stājas spēkā šī regula. Pieteikumu iesniegšanas beigu termiņš ir 2014. gada 31. decembris.
   6. pants
   Dalībvalstis paziņo Komisijai:

               (a)

               vēlākais otrdien — produktu daudzumus, par kuriem iepriekšējās nedēļas laikā ir noslēgti līgumi, kā arī produktu daudzumus, par kuriem iepriekšējās nedēļas laikā iesniegti pieteikumi līgumu noslēgšanai, kā prasīts Regulas (EK) Nr. 826/2008 35. panta 1. punkta a) apakšpunktā;

               (b)

               ne vēlāk kā mēneša beigās — iepriekšējā mēneša informāciju par krājumiem, kā prasīts Regulas (EK) Nr. 826/2008 35. panta 1. punkta b) apakšpunktā.

         7. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  OV L 346, 20.12.2013., 12.–19. lpp.

      (3)  OV L 347, 20.12.2013., 549. lpp.

      (4)  Komisijas 2008. gada 20. augusta Regula (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (OV L 223, 21.8.2008., 3. lpp.).


title: Komisijas Īstenošanas regula (ES) 2015/128 ( 2015. gada 27. janvāris ), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009

text:
               28.1.2015

               LV

               Eiropas Savienības Oficiālais Vēstnesis

               L 21/16

         KOMISIJAS ĪSTENOŠANAS REGULA (ES) 2015/128
   (2015. gada 27. janvāris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 442/2009 (2) ir atvērtas ikgadējas tarifa kvotas cūkgaļas nozares produktu importam. Šīs regulas I pielikuma B daļā minētās kvotas pārvalda, piemērojot vienlaicīgas izskatīšanas metodi.

               (2)

               Daudzumi, kas norādīti importa licenču pieteikumos, kuri laikā no 2014. gada 1. decembra līdz 7. decembrim iesniegti par apakšperiodu no 2015. gada 1. janvāra līdz 31. martam, ir mazāki par pieejamajiem daudzumiem. Tāpēc ir jānosaka daudzumi, par kuriem pieteikumi netika iesniegti, un minētie daudzumi jāpieskaita nākamajam kvotas apakšperiodam noteiktajiem daudzumiem.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 442/2009 un kuri jāpieskaita apakšperiodam no 2015. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 27. janvārī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 27. maija Regula (EK) Nr. 442/2009, ar ko atver Kopienas tarifa kvotas cūkgaļas nozarē un nosaka to pārvaldības kārtību (OV L 129, 28.5.2009., 13. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. aprīļa līdz 30. jūnijam
                  (kg)

                  09.4038

                  25 718 750

                  09.4170

                  3 691 500

                  09.4204

                  3 468 000


title: Komisijas Īstenošanas regula (ES) 2016/823 (2016. gada 25. maijs), ar kuru groza Regulu (EK) Nr. 771/2008, ar ko nosaka Eiropas Ķimikāliju aģentūras Apelācijas padomes organizācijas un procedūras noteikumus (Dokuments attiecas uz EEZ)

text:
                  26.5.2016

                  LV

                  Eiropas Savienības Oficiālais Vēstnesis

                  L 137/4

            KOMISIJAS ĪSTENOŠANAS REGULA (ES) 2016/823
      (2016. gada 25. maijs),
      ar kuru groza Regulu (EK) Nr. 771/2008, ar ko nosaka Eiropas Ķimikāliju aģentūras Apelācijas padomes organizācijas un procedūras noteikumus
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 93. panta 4. punktu un 132. pantu,
      tā kā:

                  (1)

                  Komisijas Regulas (EK) Nr. 771/2008 (2) pārskatīšanā secināja, ka Regulā (EK) Nr. 771/2008 būtu jāgroza dažādi aspekti.

                  (2)

                  Ar Eiropas Parlamenta un Padomes Regulu (ES) Nr. 528/2012 (3) pilnvaro aģentūru pieņemt noteiktus atsevišķus lēmumus un nosaka, ka saskaņā ar Regulu (EK) Nr. 1907/2006 izveidotā Apelācijas padome ir kompetenta lemt par apelācijām, kas iesniegtas pret Regulas (ES) Nr. 528/2012 77. panta 1. punktā minētajiem lēmumiem. Tādēļ ir jāparedz noteikumi attiecībā uz apelācijām, kas iesniegtas pret Regulas (ES) Nr. 528/2012 77. panta 1. punktā minētajiem lēmumiem.

                  (3)

                  Maksas, kas piemērojamas apelācijām, kuras iesniegtas pret aģentūras lēmumiem saskaņā ar Regulas (ES) Nr. 528/2012 77. pantu, ir noteikts ar Komisijas Īstenošanas regulu (ES) Nr. 564/2013 (4). Tādēļ ir nepieciešams paredzēt noteikumus par maksām, kas piemērojamas apelācijām pret aģentūras lēmumu saskaņā ar Regulas (ES) Nr. 528/2012 77. pantu.

                  (4)

                  Tā kā Apelācijas padome patlaban ir izveidota kā pastāvīga aģentūras struktūra, ir nepieciešams nodrošināt pietiekami drīzu apelāciju izskatīšanu. Tādēļ būtu jāparedz iespēja piešķirt apelācijas lietu papildu locekļiem vai vietniekiem.

                  (5)

                  Pamatojoties uz pašreizējo praksi, ir lietderīgi arī paredzēt iespēju pusēm rast savstarpēju izlīgumu. Lai palielinātu pārredzamību, būtu jāizraugās Apelācijas padomes loceklis, kas veicinātu izlīgumu. Izlīguma kopsavilkumam vajadzētu būt publiski pieejamam aģentūras tīmekļa vietnē.

                  (6)

                  Lai nodrošinātu Apelācijas padomes neatkarību, Apelācijas padomes priekšsēdētājam ir nepastarpināti jāieceļ sekretārs.

                  (7)

                  Juridiskās noteiktības labad ir lietderīgi arī precizēt esošos noteikumus par konfidencialitātes prasībām, it īpaši par to, kuras paziņojumā pieprasītās ziņas nav uzskatāmas par konfidenciālām.

                  (8)

                  Lai nodrošinātu personu, kas iestājušās lietā, efektīvu līdzdalību, turpmākas skaidrības labad būtu jāpilnveido iestāšanās procedūra un būtu jāpagarina pieteikuma par iestāšanos iesniegšanas termiņš. Gadījumos, kas saistīti ar Regulas (EK) Nr. 1907/2006 VI sadaļas 2. nodaļu, dalībvalstu pieteikums par iestāšanos lietā būtu jāapmierina bez pamatojuma par interesi attiecībā uz lietas iznākumu.

                  (9)

                  Juridiskās noteiktības labad ir lietderīgi precizēt noteikumus par izmaksām tā, lai lietas dalībnieki paši sedz savas izmaksas.

                  (10)

                  Lai atvieglotu tiesu pieejamību un samazinātu izmaksas, ir lietderīgi arī precizēt, ka puses var pārstāvēt jebkura persona, kura ir tiesīga rīkoties, un ne tikai pārstāvis ar pilnvaru.

                  (11)

                  Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1907/2006 133. pantu,

            IR PIEŅĒMUSI ŠO REGULU.
      1. pants
      Regulu (EK) Nr. 771/2008 groza saskaņā ar šīs regulas pielikumu.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 25. maijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 396, 30.12.2006., 1. lpp.

         (2)  Komisijas 2008. gada 1. augusta Regula (EK) Nr. 771/2008, ar ko nosaka Eiropas Ķimikāliju aģentūras Apelācijas padomes organizācijas un procedūras noteikumus (OV L 206, 2.8.2008., 5. lpp.).

         (3)  Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (OV L 167, 27.6.2012., 1. lpp.).

         (4)  Komisijas 2013. gada 18. jūnija Īstenošanas regula (ES) Nr. 564/2013 par maksām un atlīdzību, kas maksājama Eiropas Ķīmisko vielu aģentūrai saskaņā ar Eiropas Parlamenta un Padomes Regulu (ES) Nr. 528/2012 par biocīdu piedāvāšanu tirgū un lietošanu (OV L 167, 19.6.2013., 17. lpp.).

         PIELIKUMS
         Regulu (EK) Nr. 771/2008 groza šādi:

                     1)

                     regulas 1. pantam pievieno šādu 4. punktu:
                     “4.   Lai nodrošinātu, ka apelācijas tiek izskatītas pietiekami drīz, priekšsēdētājs pēc apspriešanās ar Aģentūras valdi var piešķirt apelācijas lietu locekļu vietniekiem vai papildu locekļiem. Šādos gadījumos priekšsēdētājs var izraudzīties priekšsēdētāja vietnieku.”;

                     2)

                     iekļauj šādu 1.a pantu:
                     “1.a pants
                     Izlīgums
                     Procedūras interesēs Apelācijas padomes priekšsēdētājs var aicināt puses panākt izlīgumu. Tādā gadījumā priekšsēdētājs ieceļ vienu locekli, kas sekmētu izlīgumu. Priekšsēdētājs paziņo pusēm par lēmumu iecelt vienu locekli.
                     Ja puses panāk izlīgumu, ieceltais loceklis procesu izbeidz un Aģentūras tīmekļa vietnē publicē izlīguma kopsavilkumu. Ja izlīgums netiek panākts divu mēnešu laikā no dienas, kad pieņemts lēmums nodot lietu vienam loceklim, lieta tiek nodota atpakaļ Apelācijas padomei.”;

                     3)

                     iekļauj šādu 1.b pantu:
                     “1.b pants
                     Apelācijas atsaukšana
                     Ja apelācija tiek atsaukta, priekšsēdētājs apelācijas procesu izbeidz.”;

                     4)

                     regulas 5. panta 4. un 5. punktu aizstāj ar šādiem:
                     “4.   Kancelejas personāls, tostarp sekretārs, nedrīkst piedalīties nekādos Aģentūras procesos, kas attiecas uz lēmumiem, kuri var būt apelācijas priekšmets saskaņā ar Regulas (EK) Nr. 1907/2006 91. panta 1. punktu vai saskaņā ar Eiropas Parlamenta un Padomes Regulas (ES) Nr. 528/2012 (*) 77. panta 1. punktu.
                     5.   Apelācijas padomei pienākumus pildīt palīdz sekretārs, ko ieceļ priekšsēdētājs.
                     Priekšsēdētājam ir vadības un organizatoriskas pilnvaras sniegt sekretāram norādījumus par jautājumiem, kas saistīti ar Apelācijas padomes funkciju izpildi.

                        (*)  Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (OV L 167, 27.6.2012., 1. lpp.).”;"

                     5)

                     regulas 6. panta 1. punkta g) apakšpunktu aizstāj ar šādu:

                                 “g)

                                 vajadzības gadījumā norāde par to, kāda informācija apelācijas pieteikumā uzskatāma par konfidenciālu un kādēļ;”;

                     6)

                     regulas 6. panta 2. punktu aizstāj ar šādu:
                     “2.   Apelācijas pieteikumam pievieno maksājuma par apelāciju nomaksas apliecinājumu saskaņā ar Regulas (EK) Nr. 340/2008 10. pantu vai attiecīgā gadījumā saskaņā ar Komisijas Īstenošanas regulas (ES) Nr. 564/2013 (**) 4. pantu.

                        (**)  Komisijas 2013. gada 18. jūnija Īstenošanas regula (ES) Nr. 564/2013 par maksām un atlīdzību, kas maksājama Eiropas Ķīmisko vielu aģentūrai saskaņā ar Eiropas Parlamenta un Padomes Regulu (ES) Nr. 528/2012 par biocīdu piedāvāšanu tirgū un lietošanu (OV L 167, 19.6.2013., 17. lpp.).”;"

                     7)

                     regulas 6. panta 3. punkta otro daļu aizstāj ar šādu:
                     “Minētajā termiņā neiekļauj laiku, kas paredzēts Regulas (EK) Nr. 1907/2006 93. panta 1. un 2. punktā noteiktajā termiņā.”;

                     8)

                     regulas 6. panta 5. punktam pievieno šādu daļu:
                     “Ja apelācijas iesniedzējs nav apstrīdētā lēmuma adresāts, sekretārs informē šo personu par apelācijas iesniegšanu pret attiecīgo lēmumu.”;

                     9)

                     regulas 6. panta 6. punkta otro daļu aizstāj ar šādu:
                     “Neskarot pirmo daļu, priekšsēdētājs izlemj, vai ziņas, ko apelācijas iesniedzējs norādījis saskaņā ar 1. punkta g) apakšpunktu, uzskatāmas par konfidenciālām, un gādā par to, lai par konfidenciālām uzskatītās ziņas netiktu publicētas paziņojumā. Publikācijas praktiskās detaļas nosaka saskaņā ar 27. panta 3. punktā paredzēto kārtību.”;

                     10)

                     regulas 7. panta 2. punkta d) apakšpunktu aizstāj ar šādu:

                                 “d)

                                 vajadzības gadījumā norāde par to, kāda informācija aizstāvībā uzskatāma par konfidenciālu un kādēļ;”;

                     11)

                     regulas 8. pantu aizstāj ar šādu:
                     “8. pants
                     Iestāšanās lietā
                     1.   Ikviena persona, kuras intereses pamatoti skar Apelācijas padomei iesniegtas prasības iznākums, drīkst iestāties Apelācijas padomes procesā.
                     Atkāpjoties no pirmās daļas, gadījumos, kas saistīti ar Regulas (EK) Nr. 1907/2006 VI sadaļas 2. nodaļu, dalībvalsts, kuras kompetentā iestāde ir veikusi vielas izvērtēšanu, var iestāties lietā bez pamatojuma par interesi attiecībā uz lietas iznākumu.
                     2.   Pieteikumu, kurā minēti apstākļi, kas pamato tiesības iestāties, iesniedz trīs nedēļu laikā pēc 6. panta 6. punktā minētā paziņojuma publicēšanas.
                     3.   Ar iestāšanos lietā drīkst tikai pilnībā vai daļēji atbalstīt vai iebilst vienas puses prasījumam.
                     Iestāšanās lietā nepiešķir tādas pašas procesuālās tiesības, kādas ir pusēm, un tā ir pakārtota pamata procesam. Tā zaudē savu priekšmetu, ja lietu izslēdz no Apelācijas padomes reģistra tādēļ, ka puse ir atteikusies vai atsaukusi apelāciju vai puses ir panākušas izlīgumu, vai arī apelācijas pieteikums atzīts par nepieņemamu.
                     Personas, kas iestājas lietā, pieņem lietu tādu, kāda tā ir to iestāšanās laikā.
                     4.   Pieteikumā par iestāšanos lietā norāda:

                                 a)

                                 lietas aprakstu;

                                 b)

                                 pušu vārdus/nosaukumus;

                                 c)

                                 personas, kas iestājas lietā, uzvārdu/nosaukumu un adresi;

                                 d)

                                 ja persona, kas iestājas lietā, ir iecēlusi pārstāvi saskaņā ar 9. pantu – pārstāvja vārdu/nosaukumu un juridisko adresi;

                                 e)

                                 kontaktadresi, ja tā atšķiras no c) un d) apakšpunktā minētās;

                                 f)

                                 vienas vai vairāku pušu prasījumu, kuru atbalstam minētā persona lūdz atļauju iestāties lietā;

                                 g)

                                 apstākļu uzskaitījumu, kas dod tiesības iestāties lietā;

                                 h)

                                 norādi par to, vai persona, kas iestājas lietā, piekrīt, ka dokumentus tai vai attiecīgā gadījumā tās pārstāvim piegādā pa telefaksu, e-pastu vai izmantojot citus tehniskus saziņas līdzekļus.

                           Pieteikumu par iestāšanos lietā nosūta pusēm, lai saņemtu to apsvērumus par šo pieteikumu, pirms Apelācijas padome par to pieņem lēmumu.
                     5.   Ja Apelācijas padome pieņem lēmumu atļaut iestāšanos lietā, persona, kas iestājas lietā, saņem visu pusēm izsniegto procesuālo dokumentu kopijas, ko šim nolūkam puses ir nosūtījušas Apelācijas padomei. Konfidenciālus materiālus vai dokumentus neizsniedz.
                     6.   Apelācijas padome lemj par to, vai apmierināt vai neapmierināt pieteikumu par iestāšanos.
                     Ja Apelācijas padome atļauj iestāties lietā, priekšsēdētājs nosaka termiņu, kurā persona, kas iestājas lietā, var iesniegt iestāšanās rakstu.
                     Iestāšanās rakstā norāda:

                                 a)

                                 personas, kas iestājas lietā, prasījumu, kas pilnībā vai daļēji atbalsta vai iebilst pret kādas puses prasījumu;

                                 b)

                                 iestāšanās lietā tiesību pamatu un faktiskos un tiesību argumentus;

                                 c)

                                 attiecīgā gadījumā atbalstam iesniegto pierādījumu raksturu;

                                 d)

                                 attiecīgā gadījumā norādi par to, kāda informācija pieteikumā uzskatāma par konfidenciālu un kādēļ.

                           Pēc tam, kad ir iesniegts iestāšanās raksts, priekšsēdētājs var noteikt termiņu, kurā puses var atbildēt uz šo rakstu.
                     7.   Personas, kas iestājas lietā, pašas sedz savus izdevumus.”;

                     12)

                     regulas 9. pantu aizstāj ar šādu:
                     “9. pants
                     Pārstāvība
                     Ja puse vai persona, kas iestājas lietā, ir iecēlusi pārstāvi, šis pārstāvis uzrāda pilnvarojumu rīkoties, ko izsniegusi pārstāvētā puse vai persona, kas iestājas lietā.”;

                     13)

                     regulas 11. panta 1. punkta c) apakšpunktu aizstāj ar šādu:

                                 “c)

                                 apelācija netiek iesniegta pret Regulas (EK) Nr. 1907/2006 91. panta 1. punktā vai Regulas (ES) Nr. 528/2012 77. panta 1. punktā minēto lēmumu;”;

                     14)

                     regulas 13. panta 4. punktu aizstāj ar šādu:
                     “4.   Apelācijas padomes sēdes ir atklātas, ja vien Apelācijas padome pēc savas ierosmes vai pēc puses lūguma pienācīgi pamatotos gadījumos nenolemj citādi.”;

                     15)

                     regulas 15. panta 2. punktam pievieno šādu d) apakšpunktu:

                                 “d)

                                 veicināt pušu izlīgumu.”;

                     16)

                     iekļauj šādu 17.a pantu:
                     “17.a pants
                     Izmaksas
                     Puses pašas sedz savus izdevumus.”;

                     17)

                     regulas 21. panta 1. punkta h) apakšpunktu aizstāj ar šādu:

                                 “h)

                                 Apelācijas padomes rīkojumu, tostarp vajadzības gadījumā atlīdzinājumu par pierādījumu iegūšanas izmaksām un lēmumu par maksājumu atmaksu saskaņā ar Regulas (EK) Nr. 340/2008 10. panta 4. punktu vai Īstenošanas regulas (ES) Nr. 564/2013 4. panta 4. punktu.”;

                     18)

                     regulas 21. pantam pievieno šādu 6. punktu:
                     “6.   Priekšsēdētājs izlemj, vai informācija, ko norādījis apelācijas iesniedzējs saskaņā ar 6. panta 1. punkta g) apakšpunktu, Aģentūra saskaņā ar 7. panta 2. punkta d) apakšpunktu vai persona, kas iestājas lietā, saskaņā ar 8. panta 6. punkta d) apakšpunktu, ir uzskatāma par konfidenciālu. Priekšsēdētājs nodrošina, ka informācija, kas tiek uzskatīta par konfidenciālu, netiek publicēta galīgajā lēmumā.”


title: Komisijas Īstenošanas regula (ES) Nr. 1169/2014 ( 2014. gada 31. oktobris ), ar kuru groza Īstenošanas regulu (ES) Nr. 416/2014, ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību

text:
               31.10.2014

               LV

               Eiropas Savienības Oficiālais Vēstnesis

               L 314/28

         KOMISIJAS ĪSTENOŠANAS REGULA (ES) Nr. 1169/2014
   (2014. gada 31. oktobris),
   ar kuru groza Īstenošanas regulu (ES) Nr. 416/2014, ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) un c) punktu,
   tā kā:

               (1)

               Eiropas Parlamenta un Padomes Regula (ES) Nr. 374/2014 (2) paredz preferenču režīmu attiecībā uz muitas nodokļiem dažu Ukrainas izcelsmes preču importam. Saskaņā ar minētās regulas 3. pantu lauksaimniecības produktus, kas uzskaitīti tās pašas regulas III pielikumā, atļauts importēt Savienībā, nepārsniedzot tarifu kvotas, kas norādītas minētajā pielikumā.

               (2)

               Ar Komisijas Īstenošanas regulu (ES) Nr. 416/2014 (3) atvēra Savienības importa tarifu kvotas Ukrainas izcelsmes labībai un paredzēja to pārvaldību līdz 2014. gada 31. oktobrim.

               (3)

               Regulā (ES) Nr. 374/2014 grozījumi ir izdarīti ar Eiropas Parlamenta un Padomes Regulu (ES) Nr. 1150/2014 (4). Ar grozījumu galvenokārt paredz pagarināt Regulas (ES) Nr. 374/2014 piemērošanu līdz 2015. gada 31. decembrim un nosaka kvotās paredzētos daudzumus 2015. gadam.

               (4)

               Tādēļ Īstenošanas regula (ES) Nr. 416/2014 būtu attiecīgi jāgroza.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 416/2014
   Īstenošanas regulu (ES) Nr. 416/2014 groza šādi:

               1)

               regulas 1. panta 1. punktā datumu “2014. gada 31. oktobrim” aizstāj ar datumu “2015. gada 31. decembrim”;

               2)

               regulas 2. panta 1. punkta otro daļu aizstāj ar šādu:
               “Importa licenču pieteikumus katru nedēļu iesniedz dalībvalstu kompetentajām iestādēm vēlākais līdz piektdienai plkst. 13.00 (Briseles laiks). Pieteikumus vairs nevar iesniegt:

                           a)

                           par 2014. gadu – pēc piektdienas, 2014. gada 12. decembra, plkst.13.00 (Briseles laiks);

                           b)

                           par 2015. gadu – pēc piektdienas, 2015. gada 11. decembra, plkst.13.00 (Briseles laiks).”

                     ;

               3)

               regulas 3. pantu aizstāj ar šādu:
               “3. pants
               Importa licenču derīguma termiņš
               Importa licence ir derīga no tās faktiskās izdošanas dienas saskaņā ar Regulas (EK) Nr. 376/2008 22. panta 2. punktu līdz otrā mēneša beigām pēc minētās dienas. Jebkurā gadījumā derīguma termiņš beidzas vēlākais attiecīgi 2014. gada 31. decembrī par 2014. gadu un 2015. gada 31. decembrī par 2015. gadu.”;

               4)

               pielikumu aizstāj ar šīs regulas pielikumu.

         2. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 2. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  Eiropas Parlamenta un Padomes 2014. gada 16. aprīļa Regula (ES) Nr. 374/2014 par muitas nodokļu samazināšanu vai atcelšanu Ukrainas izcelsmes precēm (OV L 118, 22.4.2014., 1. lpp.).

      (3)  Komisijas 2014. gada 23. aprīļa Īstenošanas regula (ES) Nr. 416/2014, ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību (OV L 121, 24.4.2014., 53. lpp.).

      (4)  Eiropas Parlamenta un Padomes 2014. gada 29. oktobra Regula (ES) Nr. 1150/2014, ar ko groza Eiropas Parlamenta un Padomes Regulu (ES) Nr. 374/2014 par muitas nodokļu samazināšanu vai atcelšanu Ukrainas izcelsmes precēm (OV L 313, 31.10.2014., 1. lpp.).

      PIELIKUMS

            “PIELIKUMS
            Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, šā pielikuma kontekstā preferenču režīma piemērojamību nosakot pēc KN koda. Ja ir norādīti KN “ex” kodi, tad preferenču režīma piemērošana jānosaka, izmantojot gan KN kodus, gan attiecīgo aprakstu.

                        Kārtas numurs

                        KN kods

                        Produktu apraksts

                        Periods

                        Daudzums tonnās

                        09.4306

                        1001 99 (00)

                        Speltas kvieši, parastie kvieši un kviešu un rudzu maisījums, izņemot sēklu

                        2014. gads
                        2015. gads

                        950 000
                        950 000

                        1101 00 (15–90)

                        Parasto kviešu un speltas kviešu milti, kviešu un rudzu maisījuma milti

                        1102 90 (90)

                        Labības milti, izņemot kviešu, kviešu un rudzu maisījuma, rudzu, kukurūzas, miežu, auzu, rīsu miltus

                        1103 11 (90)

                        Putraimi un rupja maluma milti no parastajiem un speltas kviešiem

                        1103 20 (60)

                        Kviešu granulas

                        09.4307

                        1003 90 (00)

                        Rudzi, izņemot sēklas rudzus

                        2014. gads
                        2015. gads

                        250 000
                        250 000

                        1102 90 (10)

                        Rudzu milti

                        ex 1103 20 (25)

                        Rudzu granulas

                        09.4308

                        1005 90 (00)

                        Kukurūza, izņemot sēklas kukurūzu

                        2014. gads
                        2015. gads

                        400 000
                        400 000”

                        1102 20 (10–90)

                        Kukurūzas milti

                        1103 13 (10–90)

                        Kukurūzas putraimi un rupja maluma milti

                        1103 20 (40)

                        Kukurūzas granulas

                        1104 23 (40–98)

                        Apstrādāti kukurūzas graudi


title: Komisijas Īstenošanas regula (ES) 2015/175 ( 2015. gada 5. februāris ), ar ko paredz īpašus nosacījumus tādu guāra sveķu importam, kuru izcelsmes vai nosūtīšanas valsts ir Indija, jo ir risks, ka tie varētu būt kontaminēti ar pentahlorfenolu un dioksīniem  Dokuments attiecas uz EEZ

text:
               6.2.2015

               LV

               Eiropas Savienības Oficiālais Vēstnesis

               L 30/10

         KOMISIJAS ĪSTENOŠANAS REGULA (ES) 2015/175
   (2015. gada 5. februāris),
   ar ko paredz īpašus nosacījumus tādu guāra sveķu importam, kuru izcelsmes vai nosūtīšanas valsts ir Indija, jo ir risks, ka tie varētu būt kontaminēti ar pentahlorfenolu un dioksīniem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
   tā kā:

               (1)

               lai aizsargātu cilvēku veselību, dzīvnieku veselību un vidi, Regulas (EK) Nr. 178/2002 53. panta 1. punkts paredz iespēju pieņemt atbilstošus Savienības ārkārtas pasākumus attiecībā uz dzīvnieku barību un pārtiku, kas importēta no trešās valsts, ja šo risku nevar apmierinoši novērst ar dalībvalstu atsevišķi veiktiem pasākumiem.

               (2)

               Savienībā 2007. gada jūlijā dažās Indijas izcelsmes vai no Indijas sūtītās guāra sveķu partijās tika konstatēts augsts pentahlorfenola (PCP) un dioksīnu līmenis. Šāda kontaminācija apdraud sabiedrības veselību Savienībā, ja netiks veikti pasākumi, kuru mērķis ir nepieļaut pentahlorfenola un dioksīnu esību guāra sveķu sastāvā.

               (3)

               Tāpēc sakarā ar risku, ka tie varētu būt kontaminēti ar pentahlorfenolu un dioksīniem, ar Komisijas Lēmumu 2008/352/EK (2), kuru vēlāk aizstāja ar Komisijas Regulu (ES) Nr. 258/2010 (3), tika noteikti īpaši nosacījumi tādu guāra sveķu importam, kuru izcelsmes vai nosūtīšanas valsts ir Indija.

               (4)

               Pēc Eiropas Komisijas Pārtikas un veterinārā biroja (PVB) 2007. un 2009. gada revīzijām 2011. gada oktobrī tika veikta vēl viena revīzija, lai novērtētu PCP un dioksīnu kontaminācijas kontroles sistēmas, ko piemēro guāra sveķiem, kuru izcelsmes vai nosūtīšanas valsts ir Indija un kuri paredzēti eksportam uz Savienību.

               (5)

               2011. gada oktobra revīzijas laikā PVB konstatēja, ka Indijas kompetentā iestāde ir ieviesusi procedūru, ar kuru nodrošina, ka viena no divām nozīmētajām paraugu ņemšanas struktūrām veic paraugu ņemšanu saskaņā ar Savienības paraugu ņemšanas noteikumiem, ko paredz Komisijas Direktīva 2002/63/EK (4), un ka visām eksportētajām partijām tiek pievienots sertifikāts un analīzes pārskats, ko sagatavojusi laboratorija, kura akreditēta analizēt PCP saturu dzīvnieku barībā un pārtikā saskaņā ar EN ISO/IEC 17025. PVB konstatēja, ka šīs procedūras dēļ uz Savienību neeksportē kontaminētas partijas.

               (6)

               Eiropas Savienības references laboratorija dioksīnu un PCB noteikšanai dzīvnieku barībā un pārtikā ir veikusi pētījumu par korelāciju starp PCP un dioksīnu klātbūtni kontaminētos guāra sveķos no Indijas. Minētais pētījums ļauj secināt, ka guāra sveķi, kuru PCP saturs nesasniedz maksimālo atlieku līmeni (MAL), kas ir 0,01 mg/kg, nesatur dioksīnus nepieņemamos līmeņos. Tas nozīmē, ka šajā konkrētajā gadījumā PCP MAL ievērošana nodrošina arī augstu cilvēka veselības aizsardzības līmeni attiecībā uz dioksīniem.

               (7)

               Laboratorija joprojām konstatē augstu PCP līmeni guāra sveķu pulverī, kas paredzēts eksportam lietošanai pārtikā. Tā kā PCP rūpnieciskās lietošanas juridiskais statuss Indijā joprojām nav skaidrs, nav pierādījumu par kontaminācijas avotu un netiek izmeklēts neatbilstīgu partiju kontaminācijas avots, joprojām ir risks, ka partijas varētu būt kontaminētas.

               (8)

               Minētie konstatējumi liecina, ka guāra sveķu kontamināciju ar PCP nevar uzskatīt par izņēmuma gadījumu un ka tikai apstiprinātas laboratorijas veiktā efektīvā analīze ir novērsusi kontaminētu produktu tālāku eksportu uz Savienību.

               (9)

               Tā kā kontaminācijas avots vēl nav novērsts, ir lietderīgi saglabāt īpašos importa nosacījumus. Tomēr ir lietderīgi importa kontroles pasākumus pieskaņot esošajiem importa kontroles pasākumiem, ko piemēro dažiem pārtikas un dzīvnieku barības produktiem, kuri nav iegūti no dzīvniekiem. Ņemot vērā, ka šāda pieskaņošana ietver vairākas izmaiņas, ir lietderīgi atcelt Regulu (ES) Nr. 258/2010 un to aizstāt ar jaunu īstenošanas regulu.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbības joma
   1.   Šo regulu piemēro tādu guāra sveķu sūtījumiem, kurus klasificē KN koda ex 1302 32 90Taric apakšpozīcijā 10 un 19, kuru izcelsmes vai nosūtīšanas valsts ir Indija un kuri paredzēti dzīvnieku vai cilvēku uzturam.
   2.   Šo regulu piemēro arī tādu dzīvnieku barības maisījumu un tādas salikta sastāva pārtikas sūtījumiem, kuru sastāvā ir vairāk nekā 20 % 1. punktā minēto guāra sveķu.
   3.   Šo regulu nepiemēro 1. un 2. punktā minētajiem sūtījumiem, kas ir paredzēti privātpersonai vienīgi personīgam patēriņam un lietošanai. Ja rodas šaubas par sūtījuma galamērķi, pienākums sniegt pierādījumus ir sūtījuma saņēmējam.
   4.   Šī regula neskar Padomes Regulas (EEK) Nr. 2913/92 (5) noteikumus.
   2. pants
   Definīcijas
   Šajā regulā piemēro Regulas (EK) Nr. 178/2002 2. un 3. pantā, Eiropas Parlamenta un Padomes Regulas (EK) Nr. 882/2004 (6) 2. pantā un Komisijas Regulas (EK) Nr. 669/2009 (7) 3. pantā noteiktās definīcijas.
   Šajā regulā par sūtījumu uzskata partiju, kas minēta Komisijas Direktīvā 2002/63/EK.
   3. pants
   Imports Savienībā
   1.   Sūtījumus, kas minēti 1. panta 1. un 2. punktā, drīkst importēt Savienībā tikai saskaņā ar procedūrām, kas noteiktas šajā regulā.
   2.   Sūtījumus, kas minēti 1. panta 1. un 2. punktā, drīkst ievest Savienībā tikai pa izraudzītu ievešanas vietu (DPE), kas definēta Regulā (EK) Nr. 669/2009.
   4. pants
   Analīzes pārskats
   1.   Sūtījumiem, kas minēti 1. panta 1. un 2. punktā, pievieno analīzes pārskatu, ko sagatavojusi laboratorija, kura akreditēta analizēt PCP saturu dzīvnieku barībā un pārtikā saskaņā ar EN ISO/IEC 17025, un kas apliecina, ka importētais produkts nesatur vairāk kā 0,01 mg/kg pentahlorfenola (PCP).
   2.   Analīzes pārskatā norāda:

               a)

               tās paraugu ņemšanas un analīzes rezultātus, ko PCP klātbūtnes noteikšanai veikušas izcelsmes valsts kompetentās iestādes vai tās valsts kompetentās iestādes, no kuras sūtījums tiek sūtīts, ja tā nav izcelsmes valsts;

               b)

               analīzes rezultātu mērījuma nenoteiktību;

               c)

               analīzes metodes noteikšanas robežu (NR); un

               d)

               analīzes metodes kvantitatīvās noteikšanas robežu (KNR).

         3.   Paraugu ņemšanu, kas minēta 2. punktā, veic saskaņā ar Direktīvu 2002/63/EK.
   4.   Ekstrakciju pirms analīzes veic ar paskābinātu šķīdinātāju. Analīzi veic saskaņā ar QuEChERS metodes modificēto variantu, kas aprakstīts Eiropas Savienības pesticīdu atlieku noteikšanas references laboratoriju vietnē (8), vai saskaņā ar jebkuru citu tikpat uzticamu metodi.
   5. pants
   Veselības sertifikāts
   1.   Sūtījumiem, kas minēti 1. panta 1. un 2. punktā, pievieno veselības sertifikātu, kas atbilst pielikumā sniegtajam paraugam.
   2.   Veselības sertifikātu aizpilda, paraksta un verificē izcelsmes valsts kompetentās iestādes – Indijas Tirdzniecības un rūpniecības ministrijas – pilnvarots pārstāvis vai tās valsts kompetentās iestādes pilnvarots pārstāvis, no kuras sūtījums tiek sūtīts, ja tā nav izcelsmes valsts.
   3.   Veselības sertifikātu sagatavo vienā no tās dalībvalsts oficiālajām valodām, kurā atrodas izraudzītā ievešanas vieta. Tomēr dalībvalsts var piekrist izmantot veselības sertifikātus, kas sagatavoti citā Savienības oficiālajā valodā.
   4.   Veselības sertifikāts ir derīgs četrus mēnešus no izdošanas dienas.
   6. pants
   Identifikācija
   Katru sūtījumu, kas minēts 1. panta 1. un 2. punktā, identificē ar identifikācijas kodu. Šis kods ir vienāds ar identifikācijas kodu, kas norādīts 4. pantā minētajā analīzes pārskatā un 5. pantā minētajā veselības sertifikātā.
   Katru atsevišķo sūtījuma maisu vai iepakojumu apzīmē ar šo identifikācijas kodu.
   7. pants
   Iepriekšējs paziņojums par sūtījumiem
   1.   Dzīvnieku barības un pārtikas apritē iesaistītie uzņēmēji iepriekš paziņo DPE kompetentajām iestādēm:

               a)

               paredzamo sūtījuma faktiskās pienākšanas datumu un laiku; un

               b)

               sūtījuma specifiku.

         2.   Lai veiktu iepriekšējo paziņošanu, dzīvnieku barības un pārtikas apritē iesaistītie uzņēmēji aizpilda Regulā (EK) Nr. 669/2009 paredzētā kopējā ievešanas dokumenta (KID) I daļu. Minēto dokumentu iesniedz DPE kompetentajai iestādei vismaz vienu darbdienu pirms sūtījuma pienākšanas.
   3.   Aizpildot KID, dzīvnieku barības un pārtikas apritē iesaistītie uzņēmēji ņem vērā Regulas (EK) Nr. 669/2009 II pielikumā sniegtos norādījumus par KID.
   8. pants
   Oficiālās kontroles
   1.   DPE kompetentā iestāde veic katra 1. panta 1. un 2. punktā minētā sūtījuma dokumentu pārbaudi, lai pārliecinātos par atbilstību 4. un 5. panta prasībām.
   2.   Šīs regulas 1. panta 1. un 2. punktā minēto sūtījumu identitātes un fiziskās pārbaudes veic saskaņā ar Regulas (EK) Nr. 669/2009 8., 9. un 19. pantu 5 % biežumā.
   3.   Pēc pārbaužu pabeigšanas kompetentās iestādes:

               a)

               aizpilda attiecīgos laukus KID II daļā;

               b)

               pievieno veikto pārbaužu rezultātus saskaņā ar šā panta 2. punktu;

               c)

               kopējā ievešanas dokumentā sniedz un aizpilda KID atsauces numuru;

               d)

               apzīmogo un paraksta KID oriģinālu;

               e)

               sagatavo parakstītā un apzīmogotā KID kopiju un to saglabā.

         4.   KID, 5. pantā minētā veselības sertifikāta un 4. pantā minētā analīzes pārskata oriģinālus transportē kopā ar sūtījumu līdz brīdim, kad to laiž brīvā apgrozībā.
   Ja pirms fizisko pārbaužu rezultātu saņemšanas sūtījumu atļauj transportēt tālāk, kā paredzēts Regulas (EK) Nr. 669/2009 8. panta 2. punkta trešajā daļā, KID oriģināla vietā kopā ar sūtījumu sūta apliecinātu KID kopiju.
   9. pants
   Sūtījuma sadalīšana
   1.   Sūtījumus nedala, iekams nav pabeigtas visas oficiālās kontroles un kompetentās iestādes nav pilnībā aizpildījušas KID, kā paredzēts 8. pantā.
   2.   Ja sūtījumu pēc tam sadala, katru sūtījuma daļu līdz brīdim, kad to laiž brīvā apgrozībā, transportē kopā ar apliecinātu KID kopiju.
   10. pants
   Laišana brīvā apgrozībā
   1.   Lai sūtījumus laistu brīvā apgrozībā, dzīvnieku barības un pārtikas apritē iesaistītais uzņēmējs muitas dienestiem uzrāda KID, ko pienācīgi aizpildījusi kompetentā iestāde pēc tam, kad veiktas visas oficiālās kontroles. KID var uzrādīt fiziski vai elektroniski.
   2.   Muitas dienesti apstiprina sūtījuma laišanu brīvā apgrozībā tikai tad, ja KID II.14. ailē ir norādīts labvēlīgs kompetentās iestādes lēmums un dokuments II.21. ailē ir parakstīts.
   11. pants
   Neatbilstība
   Ja oficiālajās kontrolēs konstatēta neatbilstība attiecīgajiem Savienības tiesību aktiem, kompetentā iestāde aizpilda KID III daļu un rīkojas atbilstīgi Regulas (EK) Nr. 882/2004 19., 20. un 21. panta noteikumiem.
   12. pants
   Ziņojumi
   1.   Dalībvalstis ik pēc trijiem mēnešiem iesniedz Komisijai ziņojumu, kurā ietverts kopsavilkums par visu šīs regulas 1. panta 1. un 2. punktā minēto sūtījumu oficiālo kontroļu analīzes pārskatiem. Minēto ziņojumu iesniedz mēneša laikā pēc katra ceturkšņa beigām.
   2.   Ziņojumā norāda šādu informāciju:

               a)

               importēto sūtījumu skaits;

               b)

               to sūtījumu skaits, no kuriem ņemti paraugi analīzei;

               c)

               regulas 8. panta 2. punktā paredzēto pārbaužu rezultāti.

         13. pants
   Izmaksas
   Visas izmaksas, kas izriet no oficiālajām kontrolēm un sakarā ar neatbilstību veiktajiem pasākumiem, sedz dzīvnieku barības un pārtikas apritē iesaistītie uzņēmēji.
   14. pants
   Atcelšana
   Regula (ES) Nr. 258/2010 ir atcelta.
   15. pants
   Pārejas noteikumi
   Atkāpjoties no 5. panta 1. punkta, dalībvalstis atļauj importēt 1. panta 1. un 2. punktā minētos sūtījumus, kas atstājuši izcelsmes valsti pirms šīs regulas spēkā stāšanās dienas un kam pievienots veselības sertifikāts saskaņā ar Regulu (ES) Nr. 258/2010.
   16. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 31, 1.2.2002., 1. lpp.

      (2)  Komisijas 2008. gada 29. aprīļa Lēmums 2008/352/EK, ar ko ievieš īpašus nosacījumus, kurus piemēro Indijas izcelsmes vai no Indijas sūtītiem guāras sveķiem saistībā ar šo ražojumu piesārņojuma risku ar pentahlorfenolu un dioksīniem (OV L 117, 1.5.2008., 42. lpp.).

      (3)  Komisijas 2010. gada 25. marta Regula (ES) Nr. 258/2010, ar ko paredz īpašus nosacījumus Indijas izcelsmes vai no Indijas sūtītu guāras sveķu importam saistībā ar piesārņojuma risku ar pentahlorfenolu un dioksīniem un atceļ Lēmumu 2000/352/EK (OV L 80, 26.3.2010., 28. lpp.).

      (4)  Komisijas 2002. gada 11. jūlija Direktīva 2002/63/EK, ar ko nosaka Kopienas paraugu ņemšanas metodes pesticīdu atlieku oficiālajai kontrolei augu un dzīvnieku izcelsmes produktos un uz to virsmas un ar ko atceļ Direktīvu 79/700/EEK (OV L 187, 16.7.2002., 30. lpp.).

      (5)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      (6)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).

      (7)  Komisijas 2009. gada 24. jūlija Regula (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (OV L 194, 25.7.2009., 11. lpp.).

      (8)  http://www.eurl-pesticides.eu/library/docs/srm/QuechersForGuarGum.pdf

      PIELIKUMS

         Veselības sertifikāts importam Eiropas Savienībā

          (1)

         Sūtījuma kods
         Sertifikāta numurs

      Saskaņā ar noteikumiem, kas paredzēti Komisijas Īstenošanas regulā (ES) 2015/175, ar ko paredz īpašus nosacījumus tādu guāra sveķu importam, kuru izcelsmes vai nosūtīšanas valsts ir Indija, jo ir risks, ka tie varētu būt kontaminēti ar pentahlorfenolu un dioksīniem,
      (Regulas (ES) 2015/175 5. panta 2. punktā minētā kompetentā iestāde)
      APLIECINA, ka
      (norādiet Regulas (ES) 2015/175 1. pantā minēto dzīvnieku barības vai pārtikas produktu)
      šajā sūtījumā, ko veido
      (sūtījuma apraksts, produkts, iepakojumu skaits un veids, bruto vai neto svars),
      ko (iekraušanas vieta)
      iekrāvis (pārvadātāja identifikācija)
      un kas tiek sūtīts uz (galamērķa vieta un valsts),
      kas ir no objekta
      (objekta nosaukums un adrese),
      ir ražots, šķirots, apstrādāts, pārstrādāts, iepakots un transportēts saskaņā ar labu higiēnas praksi.
      Saskaņā ar Komisijas Direktīvu 2002/63/EK no šā sūtījuma (datums) tika paņemti paraugi, tiem veiktas laboratoriskas analīzes
      (datums)
      (laboratorijas nosaukums). Pielikumā pievienota sīkāka informācija par paraugu ņemšanu, izmantotajām analīzes metodēm un visiem rezultātiem.
      Šis sertifikāts ir derīgs līdz:
      (Vieta) (datums)

         5. panta 2. punktā minētās kompetentās iestādes pilnvarota pārstāvja paraksts un zīmogs

         (1)  Produkts un izcelsmes valsts.


title: Komisijas Īstenošanas regula (ES) Nr. 495/2012 ( 2012. gada 11. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               12.6.2012

               LV

               Eiropas Savienības Oficiālais Vēstnesis

               L 151/27

         KOMISIJAS ĪSTENOŠANAS REGULA (ES) Nr. 495/2012
   (2012. gada 11. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 11. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  55,3

                  MK

                  52,8

                  TR

                  50,2

                  ZZ

                  52,8

                  0707 00 05

                  MK

                  18,0

                  TR

                  103,7

                  ZZ

                  60,9

                  0709 93 10

                  TR

                  100,3

                  ZZ

                  100,3

                  0805 50 10

                  AR

                  35,4

                  BO

                  105,2

                  TR

                  55,0

                  ZA

                  80,3

                  ZZ

                  69,0

                  0808 10 80

                  AR

                  105,5

                  BR

                  87,0

                  CL

                  106,6

                  CN

                  136,2

                  NZ

                  126,3

                  US

                  153,6

                  UY

                  61,9

                  ZA

                  113,8

                  ZZ

                  111,4

                  0809 10 00

                  TR

                  226,2

                  ZZ

                  226,2

                  0809 29 00

                  TR

                  447,8

                  ZZ

                  447,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/93 (2017. gada 10. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Miel Villuercas-Ibores (ACVN))

text:
               20.1.2017

               LV

               Eiropas Savienības Oficiālais Vēstnesis

               L 16/1

         KOMISIJAS ĪSTENOŠANAS REGULA (ES) 2017/93
   (2017. gada 10. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Miel Villuercas-Ibores (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Spānijas pieteikums, kurā lūgts reģistrēt nosaukumu Miel Villuercas-Ibores, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Miel Villuercas-Ibores būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Miel Villuercas-Ibores (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.4. grupas “Citi dzīvnieku izcelsmes produkti (olas, medus, dažādi piena produkti, izņemot sviestu, u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 331, 9.9.2016., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 1359/2014 ( 2014. gada 18. decembris ), ar ko attiecībā uz vielu “tulatromicīns” groza Regulas (ES) Nr. 37/2010 pielikumu  Dokuments attiecas uz EEZ

text:
               19.12.2014

               LV

               Eiropas Savienības Oficiālais Vēstnesis

               L 365/103

         KOMISIJAS ĪSTENOŠANAS REGULA (ES) Nr. 1359/2014
   (2014. gada 18. decembris),
   ar ko attiecībā uz vielu “tulatromicīns” groza Regulas (ES) Nr. 37/2010 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar tās 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Tādu farmakoloģiski aktīvo vielu maksimāli pieļaujamais atlieku daudzums (MRL), kuras Savienībā paredzētas izmantošanai veterinārajās zālēs produktīvajiem dzīvniekiem vai lopkopībā izmantojamos biocīdajos produktos, ir noteiktas saskaņā ar Regulu (EK) Nr. 470/2009.

               (2)

               Farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos ir noteikta Komisijas Regulas (ES) Nr. 37/2010 (2) pielikumā.

               (3)

               Tulatromicīns pašlaik ir iekļauts Regulas (ES) Nr. 37/2010 pielikuma 1. tabulā kā atļautā viela liellopu un cūku sugu taukos (cūku sugu dzīvniekiem – ādā un taukos), aknās un nierēs.

               (4)

               Eiropas Zāļu aģentūrai ir iesniegts pieteikums attiecībā uz izmaiņām pašreizējā ierakstā par tulatromicīnu.

               (5)

               CVMP ieteica mainīt spēkā esošo tulatromicīna pieļaujamo diennakts devu, kā arī noteikt pagaidu MRL liellopu un cūku sugām, jo analītiskā metode ierosināto MRL uzraudzībai liellopu un cūku sugās ir pietiekami validēta. Analītiskās metodes validācijai nepieciešamo zinātnisko datu nepilnība nerada apdraudējumu cilvēku veselībai.

               (6)

               Saskaņā ar Regulas (EK) Nr. 470/2009 5. pantu Eiropas Zāļu aģentūrai jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteikto MRL arī citam pārtikas produktam, kas iegūts no vienas un tās pašas sugas, vai iespēja kādai farmakoloģiski aktīvai vielai noteikto MRL vienai vai vairākām sugām izmantot arī citām sugām.

               (7)

               Veterināro zāļu komiteja secināja, ka šīs vielas ekstrapolācija uz citām produktīvajām sugām nav atbalstāma.

               (8)

               Tādēļ Regula (ES) Nr. 37/2010 būtu jāgroza, lai tajā iekļautu tulatromicīna pagaidu MRL attiecībā uz liellopu un cūku sugām, kas piemērojami to muskuļiem, ādai un taukiem, aknām un nierēm. Minētajā tabulā noteiktajiem pagaidu MRL liellopu un cūku sugām vajadzētu būt spēkā līdz 2015. gada 1. janvārim.

               (9)

               Tādēļ attiecīgi būtu jāgroza Regula (ES) Nr. 37/2010.

               (10)

               Ir lietderīgi noteikt samērīgu laikposmu, kurā attiecīgās ieinteresētās personas varētu veikt pasākumus, kas varētu būt nepieciešami, lai nodrošinātu jaunā noteiktā MRL ievērošanu.

               (11)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 17. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 152, 16.6.2009., 11. lpp.

      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).

      PIELIKUMS
      Regulas (ES) Nr. 37/2010 pielikuma 1. tabulā ierakstu par tulatromicīnu aizstāj ar šādu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Tulatromicīns

                     (2R,3S,4R,5R,8R,10R,11R,12S,13S,14R)-2-etil-3,4,10,13-tetra-hidroksi-3,5,8,10,12,14-heksametil-11-[[3,4,6-trideoksi-3-(dimetil-amino)-β-D-ksilo-heksopiranosil]oksi]-1–oksa-6-azaciklopent-dekān-15-ons izteikts kā tulatromicīna ekvivalents

                     Liellopi

                     300 μg/kg
                     200 μg/kg
                     4 500 μg/kg
                     3 000 μg/kg

                     Muskuļi
                     Tauki
                     Aknas
                     Nieres

                     Nelietot dzīvniekiem, no kuriem iegūst pienu, ko paredzēts lietot pārtikā
                     Pagaidu MRL ir spēkā līdz 2015. gada 1. janvārim

                     Pretinfekcijas līdzekļi/antibiotikas”

                     Cūkas

                     800 μg/kg
                     300 μg/kg
                     4 000 μg/kg
                     8 000 μg/kg

                     Muskuļi
                     Āda un tauki dabīgās proporcijās
                     Aknas
                     Nieres

                     Pagaidu MRL ir spēkā līdz 2015. gada 1. janvārim


title: Komisijas Īstenošanas regula (ES) Nr. 1284/2013 ( 2013. gada 10. decembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               11.12.2013

               LV

               Eiropas Savienības Oficiālais Vēstnesis

               L 332/15

         KOMISIJAS ĪSTENOŠANAS REGULA (ES) Nr. 1284/2013
   (2013. gada 10. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 10. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  45,1

                  IL

                  200,7

                  MA

                  84,7

                  TN

                  102,7

                  TR

                  130,3

                  ZZ

                  112,7

                  0707 00 05

                  AL

                  59,9

                  MA

                  158,2

                  TR

                  134,0

                  ZZ

                  117,4

                  0709 93 10

                  MA

                  158,9

                  TR

                  183,4

                  ZZ

                  171,2

                  0805 10 20

                  AR

                  30,3

                  MA

                  36,7

                  TR

                  64,2

                  ZA

                  58,8

                  ZW

                  19,7

                  ZZ

                  41,9

                  0805 20 10

                  MA

                  54,1

                  ZZ

                  54,1

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  138,2

                  TR

                  67,3

                  ZZ

                  104,2

                  0805 50 10

                  TR

                  65,9

                  ZZ

                  65,9

                  0808 10 80

                  BA

                  78,8

                  MK

                  39,0

                  US

                  165,4

                  ZA

                  199,9

                  ZZ

                  120,8

                  0808 30 90

                  TR

                  121,5

                  US

                  211,2

                  ZZ

                  166,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 885/2011 ( 2011. gada 5. septembris ) par atļauju izmantot Bacillus subtilis ( ATCC PTA -6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem (atļaujas turētājs Kemin Europa N.V. )  Dokuments attiecas uz EEZ

text:
               6.9.2011

               LV

               Eiropas Savienības Oficiālais Vēstnesis

               L 229/3

         KOMISIJAS ĪSTENOŠANAS REGULA (ES) Nr. 885/2011
   (2011. gada 5. septembris)
   par atļauju izmantot Bacillus subtilis (ATCC PTA-6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem (atļaujas turētājs Kemin Europa N.V.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu izmantošanai dzīvnieku barībā jāsaņem atļauja, kā arī paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam Bacillus subtilis (ATCC PTA-6737). Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (3)

               Minētais pieteikums attiecas uz atļauju preparātam Bacillus subtilis (ATCC PTA-6737), lai to izmantotu kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem un klasificētu piedevu kategorijā “zootehniskās piedevas”.

               (4)

               Ar Komisijas Regulu (EK) Nr. 107/2010 (2) preparātu Bacillus subtilis (ATCC PTA-6737) uz desmit gadiem atļāva lietot gaļas cāļiem.

               (5)

               Lai pamatotu pieteikumu atļaujai izmantot Bacillus subtilis (ATCC PTA-6737) kā barības piedevu dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem, tika iesniegti jauni dati. Eiropas Pārtikas nekaitīguma iestāde (“Iestāde”) 2011. gada 15. marta atzinumā (3) secināja, ka paredzētajos lietošanas apstākļos Bacillus subtilis (ATCC PTA-6737) nav kaitīgas ietekmes uz dzīvnieku veselību, patērētāju veselību vai vidi un ka minētā preparāta lietošana var uzlabot minēto dzīvnieku sugu zootehniskos rādītājus. Iestāde uzskata, ka īpašas pēcpārdošanas uzraudzības prasības nav nepieciešamas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.

               (6)

                  Bacillus subtilis (ATCC PTA-6737) novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tātad šo preparātu jāļauj izmantot, kā norādīts šīs regulas pielikumā.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 36, 9.2.2010., 1. lpp.

      (3)  EFSA Journal 2011; 9(3):2114.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori

                  4b1823

                     Kemin Europa N.V.

                     Bacillus subtilis (ATCC PTA-6737)

                                 Piedevas sastāvs

                              Preparāts Bacillus subtilis (ATCC PTA-6737), kas satur vismaz 1 × 1010 KVV/g piedevas

                                 Aktīvās vielas raksturojums

                                 Bacillus subtilis (ATCC PTA-6737) sporas

                                 Analīzes metode
                                  (1)
                                 :

                                          Skaitīšanas metode, kurā izmanto triptonsojas agaru kopā ar iepriekš termiski apstrādātiem barības paraugiem un saskaita to izvietojumu uz plāksnītes.

                                          Identifikācija: pulsējošā lauka gela elektroforēzes (PFGE) metode.

                  Dējējvistu cāļi
                  Gaļas pīles, paipalas, fazāni, irbes, pērļu vistiņas, baloži, gaļas zosis
                  Strausi

                  —

                  1 × 107

                  —

                              1.

                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.

                              2.

                              Drīkst izmantot barībā, kas satur vienu no šādiem atļautajiem kokcidiostatiem: diklazurils, dekokvināts, salinomicīnnātrijs, narazīns/nikarbazīns, lazalocīda A nātrija sāls, maduramicīnamonijs, monenzīnnātrijs, narazīns vai robenidīna hidrohlorīds ar nosacījumu, ka šo kokcidiostatu ir atļauts izmantot attiecīgai sugai.

                  2021. gada 26. septembris

         (1)  Sīkāka informācija par analīzes metodēm atrodama Kopienas references laboratorijas tīmekļa vietnē http://irmm.jrc.ec.europa.eu/EURLs/EURL_feed_additives/Pages/index.aspx.